
AUCTOR. 


L I T £ R A T U R A. 


Hippocrates:  de  articul. 

Celsus:  Lib.  VIL 

Harvey:  He  circulatione  sanguinis. 

— Exercitatio  anatomica  de  motu  cordis  et 
sanguinis.  Francofurt.  1628. 

Pare:  oeuvres  completes.  Paris  1561. 

Petit:  Diss.  sur  l’amput.  d.  raerabr.5  in  Mem.  de 
1’Acad.  d.  sc.  Paris  1749. 

Bilguer:  De  membrorum  amputatione  rarissime  ad- 
ministranda. Hal.  1761. 

R.  de  Ver  male:  observ.  et  remarques  de  Chir. 
pratique,  procedees  d’une  nouvelle  meth.  d’am- 
putation. 

Mynors:  Praktische Gedanken  iiber  die  Amputation. 
Aus  d.  Engl.  Jena  1786.  , 

V.  Graefe:  Norraen  fur  die  Ablosung  grosserer 
Gliedmassen.  Berlin  1812. 


Langenbeck:  Bibi.  f.  d.  Chirurg.  IV.  3.  S.  506. 

Chelius:  Handbuch  der  Chirurgie.  Heidelberg  mid 
Leipzig  1839. 

B Iasius:  Handbuch  der  Akiurgie.  Halie  1839. 

Grossheim:  Lehrbuch  der  operativen  Chirurgie. 
Berlin  1831. 

Rust:  Handbuch  der  Chirurgie.  Berlin  und  Wien 
1830.  B.  1. 

Schmidt:  Jahrbiicher  der  Medicin.  B.  VH,  X,  XV. 

Fuchs:  die  krankhaften  Veranderungen  der  Haut. 
Gottingen  1840. 


HISTORIA. 


Amputationis  historiam  in  duas  magnas  periodos 
esse  dividendam,  neminem  fugit,  quarum  altera  usque 
ad  Ambrosium  Paraeura  et  ad  Morellium  sit 
ducenda,  altera  usque  ad  tempora  novissima.  Liga- 
tura enim  vasorum  primum  ab  Ambrosio  Paraeo 
instituta,  et  torculo  ad  arterias  comprimendas  anno 
millesimo  septingentesimo  septuagesimo  quarto  in  ob- 
sidione oppidi  Vesontionis  invento,  non  modo  ampu- 
tationis indicationes,  sed  etiam  operatio  ipsa  valde 
sunt  mutatae.  Ac  revera  hanc  operationem  priori- 
bus temporibus  et  ab  audacissimis  chirurgis  quam 
maxime  evitatam  esse  videmus,  quia  raro  tantum 
operationem  instituendam  esse  omnes  consentiebant 
chirurgi. 


PERIODUS'  PRIMA. 


Antiquissimis  jam  temporibus  natura  ipsa  ampu- 
tationem homines  docuit;  amputationes  enim  per- 
saepe sine  ullo  artihciali  auxilio  fieri  satis  constat, 
itaque  in  elephan thiasi  (1)  et  tuberculosa  et  mutilante, 
in  vulneribus  et  membrorum  et  articulorum,  in  mul- 
tis aliis  artuum  morbis  extremitates  mummificatas 
spontanea  amputatione  decidisse  videmus.  Unam 
tantum  hujus  operationis  spontaneae  observationem  (2) 
viri  doctissimi  Lohmeyer  proferre  mihi  liceat: 
Eques  ex  equo  pugnans  in  fossam  effusus  ex  magna 
dolorosa  pedis  intumescentia  laboravit,  quae  ne  sta- 
tim  se  levaret,  impedivit.  Omnibus  remediis  anti- 
phlogisticis  frustra  adhibitis  inflammatio  phlegmono- 
des  semper  adaucta  gangraenam  effecit,  quae  nec 
aromatis  nec  acidis  cedens  totam  pedis  anteriorem 
partem  destruxit,  ita  ut  tantum  Astragalus,  Cal- 


(1)  Fuchs  Hautkrankh.  p.  656. 

(2)  Preuss.  med.  Zeit,  1834.  No.  38. 


caneus,  os  naviculare  cum  carne  et  cute  circumvo- 
lutis sana  restarent. 

Itaque  jam  a primo  auctore  medico  amputatio- 
nis mentio  fit,  a viro  illo  doctissimo  et  experientis- 
sime Hippocrate  (1),  qui  vero  amputationem  de- 
scripsit, quae  cum  ea,  quam  nunc  exercemus,  mi- 
nime comparari  potest;  docet  enim,  membri  partem 
tum  tantum  amputari  posse,  quum  sit  mortua:  quare 
semper  post  gan«;raenara  aut  in  gangraena  ad  eam 
sistendam,  sed  gangraenosa  tantum  amputaverunt 
Hippocrates  et  qui  eum  secuti  sunt. 

Illud  vero  naturae  adjumentum,  ut  ita  dicam, 
a Celso  in  operationem  artificialem  est  commutatum; 
Celsus  (2)  enim,  qui  etiam  semper  de  gangraeno- 
sarum tantum  partium  operatione  mentionem  facit,  et 
in  gangraena  tantummodo  operationem  indicatam 
esse  docet,  scalpello  semper  omnia  morbosa  esse  re- 
movenda dicit:  quare  ii  melius  agerent,  qui  ne  quid 
morbosi  restaret,  quod  postea  sanas  partes  corrum- 
pere posset,  vel  majores  partes  vivas  secare  mallent. 

Galenus  (3),  per  totam  suam  vitam  pertinax 
hujus  operationis  inimicus,  hanc  praecipue  ob  cau- 
sam eandem  omnino  refutabat,  quod  plurimi  eorum, 
quorum  articuli  sunt  remoti,  propter  nimiam  sangui- 


(1)  Hiyp.  de  articul. 

(2)  Celsus,  Lil).  VII. 
(3j  Com,  IV,  de  articul. 

nis  profusionem  in  ipsa  operatione  instituenda  mor- 
tui sunt,  quod  ipse  Celsus  (1)  negare  nequit. 

Omnes  igitur  periodi  primae  chirurgi  membro- 
rum laesorum,  laceratorum,  morbosorum  per  remedia 
externa  et  interna  sanationem  operationi  praetule-- 
runt,  neque  amputatione  usi  sunt,  nisi  aegrotos  uti- 
que morbo  succubituros  esse  credebant.  Commemo- 
randi sunt  ex  illa  prima  periodo  chirurgi  Paulus 
Aegineta,  Archigenes,  Abulkasem,  Aetius, 
Avicenna,  Fabricius  Hildanus,  Theodosius 
a Cervia,  Bartholomaeus  Maggins,  Hans 
de  Gersdorff,  Guy  de  Chauliac,  Wrabet- 
zius,  Johannes  de  Vigo,  Andreas  Vesali- 
nus,  Fabricius  ab  Aquapendente,  Heliodo- 
rus, Young,  Fabre,  Ploucquet,  Schaar- 
schmidt,  qui  omnes  amputationi  studuerunt,  multa- 
que remedia  et  amputandi  rationes  protulerunt,  ut 
operatio  modo  minus  periculoso  fieri  posset. 

Remedia,  quae  ad  profusionem  sanguinis  reti- 
nendam viri  illi  adhibuerunt,  satis  quidem  apta  ad 
minus  sanguinis  profluvium,  ut  sic  dictum  parenchy- 
matosum sistendum,  minime  suffecerunt,  ut  sunguinis 
profusionem  ex  maximis  corporis  arteriis  impedirent, 
ac  nobis  aut  crudelia  aut  inania  esse  videntur. 

Celsus  peniculo  aceto  crudo  imbuto  usus  est. 
Paulus  Aegineta  et  Fabricius  ab  Aqua- 


(1)  Lib.  VII^  cap.  XXXIll, 

pendente  ipsas  duntaxat  gangraenosas  partes  se- 
cabant; alii  trunco  sanguinem  emittenti  seu  ferrum 
candens,  seu  plumbum  liquefactum,  seu  aquam  fer- 
ventem, seu  oleum  fervens  intulerunt,  ut  Aetius, 
Avicenna,  Heliodorus,  Young. 

Guy  de  Chauliac  et  eum  secuti  Wrabet- 
zius  et  Ploucquet  fasciis  pice  ornatis  arctissime 
circumligatis  membra  secernere  studuerunt. 

Abulcase'm  et  Fabricius  Hildanus  scal- 
pellis candentibus  usi  sunt. 

Quam  adhibuerunt  rationem  B.  Maggius,  Hans 
de  Gersdorff,  Fabre,  Schaarschmidt,  ea  ma- 
gis probanda  nobis  esse  videtur:  trunco  scilicet 
quam  maxime  constricto  alumen  aut  vitriolum  impo- 
suerunt. 

Leonhardus  Botalli  et  Johannnes  ab 
Hoorne  securem  ad  detruncanda  membra  adhibere 
ausi  sunt,  experientiam  secuti,  quod  in  vulneribus 
contusis  vasa  lacerata  et  maxima  sanguinem  raro 
uberiore  flumine  emittunt;  haec  vero  operandi  ratio 
ab  aequalibus  omnino  reprobata  est,  et  sane  semper 
reprobata  manebit. 

Mirum  nobis  videtur,  quod  illi  viri  praeclaris- 
simi et  doctissimi  non  vasorum  ligaturam  et  torcu- 
lum ad  comprimendas  arterias  adhibebant,  praecipue 
si,  quod  Platner  et  Hecker  contendunt,  verum, 
ut  jam  Archigenes  ante  operationem  membrum 
secernendum  fasciis  compresserit,  et  operatione  facta 


in  vulnere  majora  vasa  subligaverit.  Hanc  sangui- 
nis profusionis  sistendae  viam  simplicissimam  et  uti- 
lissimam, qua  nunc  quoque  omnes  chirurgi  utuntur, 
non  ab  omnibus  chirurgis  jam  tum  exercitam  esse, 
comprehendere  non  possumus,  etsi  quod  Platner 
et  Hecker  affirmant,  non  verum,  cum  veteres  ar- 
teriarum deligationem  bene  nossent;  Celsus  enim 
jam  vasorum  funiculi  spermatici  ligaturam  in  ca- 
stratione plane  describit,  atque  idem  et  multi  alii  (1) 
vasorum  deligationis  ad  haemorrhagias  sistendas  et 
ad  aneurysmata  sananda  saepe  meminerunt. 

(I)  Celsus,  Lib,  VIl,  c,  XXXIII.  . Palilus  Aegineta, 
Lib.  IV,  c.  XIX. 


PERIODUS  SECUNDA. 


Summo  jure  quidem  pravas  illas  rationes,  qui- 
bus ad  profusionem  sanguinis  retinendam  usi  sunt 
chirurgi  veteres,  valde  mirari  licet;  ipsam  tamen  mi- 
rabilem medicorum  ignorantiam  de  vasorum  san- 
guiferorum  ligatura  effecisse,  ut  amputationis  ope- 
ratio per  tot  saecula  prave  tantum  facta  sit,  nos  fu- 
gere non  potest,  si  eam  comparamus  cum  aliis  multo 
gravioribus  operationibus,  quae  jam  tum  summa  di- 
ligentia et  assiduitate  excultae  erant,  quarum  non- 
nullas tantum  afferre  mihi  liceat:  persaepe  jam  litho- 
tomia, operatione  cataractae  seu  depressione,  seu 
declinatione,  seu  discissione,  sectione  caesarea,  aliis 
usi  sunt  medici,  quae  operationes,  praeterquam  quod 
multo  sunt  graviores,  etiam  instrumenta  multa  ac 
bona  postulant.  Ambrosius  Paraeus  (1)  demum 


(1)  Pare:  oeuvres  completes.  Paris  1561. 

maxime  de  amputatione  meritus  anno  millesimo  quin- 
gentesimo sexagesimo  primo  crudeles  et  ridiculas 
sanguinis  e vasis  laesis  profusionem  retinendi  ra- 
tiones spernens,  vasa  sanguifera  deligatione  quadam 
compressa  optime  impediri  ostendit,  quominus  san- 
guinem porro  emittant.  Archigenes  ab  Apamea 
jam  ligaturam  vasorum  cognosse  et  adhibuisse  dici- 
tur, sed  ejus  inventio  ab  ipsis  aequalibus  neglecta 
et  refutata  est;  itaque  Heliodorus  praecipue  seu 
invidia  seu  ambitione  captus  eam  rejecisse  fertur. 
Paraeus  vero,  Archigenem  secutus,  operandi  ra- 
tione ejus  forsitam  paullulum  correcta  laesas  ar- 
terias forcipe  apprehensas  et  eductas  filo  duplice 
circumligavit. 

Attamen  bis  inventis  multi  chirurgi,  Itali  prae- 
cipue, ut  Rozzi,  Plazzoni,  Pigrai,  vel  praeju- 
dicio aliquo  capti,  vel  consuetudine  atque  ferri  can- 
dentis amore  moti,  ferrum  candens  ligaturae  ante- 
posuerunt et  semper  sanguinis  nimiam  profusionem 
ferro  candente  praepedire  studuerunt. 

Hoc  modo  amputationis  operatio  valde  quidem 
correcta,  sed  tamen  cum  summo  periculo  juncta  erat, 
quia  vita  aegrotorum  in  ipsa  operatione,  quum  chi- 
rurgi nimium  sanguinem  effundentem  retinere  non 
possent,  quam  maxime  periclitabatur. 

Postquam  vero  Harvey  (1)  anno  millesimo  sex- 

(1)  Exercilalio  anatomica  dc  motu  cordis  et  sanguinis,  Fraii- 
eofurt,  1628  et  De  circulatione  sanguinis. 

centesimo  vigesimo  octavo  publice  defendit  et  de- 
monstravit, sanguinem  circulatione  quadam  per  to- 
tum corpus  moveri  atque  ex  corde  emissum  per  ar- 
terias et  venas  eo  semper  redire;  postquam  deinde 
circulatione  sanguinis  bene  cognita,  affluxum  san- 
guinis in  membra  digito  aut  alio  corpore  in  vas  im- 
posito rumpi,  expertus  Morellius  torculum  invenit, 
operatio  amputationis  brevi  tempore  optime  excole- 
batur, quum  chirurgi  periculum  valde  diminutum 
porro  non  timerent.  Deinde  sane  omnis  operationis 
metus  chirurgos  et  praesertim  FrancOgallos  reliquisse 
videtur,  quo  factura  est,  ut  in  omnibus  fere  membro- 
rum fracturis  complicatis  et  cum  magna  mollium  par- 
tium laesione  conjunctis,  ut  quod  priores  chirurgi 
praetermisissent,  id  quasi  supplerent,  amputationem 
libenter  instituerent,  praecipue  quum  illius  temporis 
chirurgi  operationem  bene  exercere  possent,  Ludo- 
vicus  XIV.  enim  et  multa  et  magna  bella  gessit. 

Indicationes,  ut  fieret  amputatio,  tum  leviores 
et  ampliores  fuisse,  membra  saepe  amputata  esse, 
etiam  si  bene  servari  potuissent,  nemo  contendere 
dubitabit,  et  Ludo  vicus  XIV.  nosocomio  quodam 
inspecto  ipse  dixit:  membra  militum  suorum  vulne- 
rata vehementi  chirurgorum  castrensium  studio  ae- 
que periclitari  ac  vitam  eorum  per  inimicorum  im- 
petus. 

Usque  ad  hoc  tempus  chirurgi  semper  Celsi 
amputandi  rationem  secuti  sunt,  qui  partes  molles, 

^utem  et  carnem  cum  vasis  ac  nervis  una  circulari 
sectione  usque  ad  os  desecuit 5 deinde  vero  partibus 
' mollibus  fascia  quam  maxime  retractis  os  per  ser- 
ram disjunxit.  Quum  vero  carne  et  cute  suppura- 
tis ossium  truncus  saepissime  valde  exstaret,  chi- 
rurgi et  meliorem  cicatrisationem  et  quasi  carneum 
pulvinum  restituere  meliorem,  cui  membrum  artifi- 
ciale affigi  posset,  studuerunt.  Hoc  consilio  duae 
praecipue  propositiones  factae  et  adhibitae  sunt: 

1.  In  secando  aut  unam  aut  duas  lacinias  car- 
neas operanti  chirurgo  esse  formandas,  quae  postea 
osse  per  serram  remoto,  essent  conjungendae. 

2.  Duas  sectiones  circulares  esse  instituendas, 
quarum  altera  cutem  tantum  disjungeret,  altera  vero, 
cute  valde  retracta,  ut  exstans  cutis  pars  ad  vulnus 

' omnino  tegendum  sufficeret,  carnem  usque  ad  os 
discerneret 5 deinde  etiam  carne  retracta  os  per  ser- 
ram esse  desecandum  et  partes  molles  insuper  con- 
jungendas. 

Ut  laciniae  carneae  in  membris  amputandis  for- 
marentur, suasit  vir  celeberrimus  Lowdham  anno 
millesimo  sexcentesimo  septuagesimo  nono,  quam 
propositionem  aut  operationis  actionibus  auctis  aut 
diminutis  aut  commutatis  excolentes  excelluerunt 
Verduin  (1696),  Sabourin  (1702),  Garegeot 
(i720),Ravaton  (1750),  Ledran  (1736),  Vermale 
(1763),  0’Halloran  (1765),  White  (1771),  l’ott 

(1775),  Desault  (1798),  Langenbeck,  Klein, 
Bust,  Textor,  Guthrie,  Roux. 

Amputationem  per  sectionem  circularem,  qua 
Celsus  omiiesque  veteres  chirurgi  usi  sunt,  com- 
mutaverunt primi  Petit  et  Cheselden;  dein  vero 
hanc  methodum  excolentes  eminuerunt  Gooch,  Bell, 
Callisen,  Boyer,  Dupuytren,  Hey,  Desault, 
Louis,  Alan^on,  de  Graefe,  Loder,  Mynors, 
de  Walther. 

Methodos  diversas  amputandi,  quae  secundum 
virorum  illorum  experientiam  in  diversis  locis  et 
membris  utilissimae  nunc  instituendae  sint,  postea 
volo  describere. 

Postquam  vero  Paraeus  et  Morellius  gra- 
vissimas suas  inventiones  pronuntiaverunt,  periculum- 
que operationis  valde  diminutum  est,  indicationes  le- 
viores et  majores  fuisse,  multosque  aegrotos  sine 
i amputatione  remediis  aliis  sanari  potuisse,  jam  su- 
I pra  diximus,  quare  non  mirum  videtur,  quod  inter 
t omnes  constat,  mox  adversarios  exstitisse,  inter 
r quos  Boucher,  Gervaise,  Faure,  Bilguer  no- 
I minandi,  qui  graviores  et  rariores  indicationes  pro- 
• nuntiantes,  rarissime  amputationem  esse  instituendam 
» docuere:  quibus  contra  factis,  saepe  evenit,  ut  ae- 
groti, si  vita  eorum  operatione  sustentari  potuerit, 
; operatione  nimis  procrastinata  mortui  sint. 

Negari  nequit,  utrumque  errorem  sane  igno- 
scendum nobis  esse,  quum  viri  illi  dubitantes,  utrum 

niCQibruni  secarent  5 quod  nunquam  in  integrum  re- 
stitui posset,  an  operatione  aut  spreta  aut  nimis  pro- 
crastinata, ita  ut  postea  aegrotorum  vires  ad  susti- 
nendam operationem  non  sufficerent,  vita  esset  pe- 
riclitanda, non  tanta  experientia  de  fere  nova  ope- 
randi ratione  collecta,  quanta  nos  gaudemus,  facillime 
errare  potuerint. 

INDICATIONES. 

Tum  demum  chirurgi  in  membrum  quoddam  am- 
putandum progredi  debent,  quando  ipsi  persuasum 
habent,  membrum  illud  nullo  remedio  teneri  posse, 
vel  e sustinendo  membro  et  ipsi  membro  et  toti  or- 
ganismo maximum  evadere  periculum;  sin  alias  chi- 
rurgi nonnulli  amputationem  instituunt,  crimen  gra- 
vissimum agunt,  quod  operatio  non  solum  propter 
nimium  ac  saepe  non  tolerabilem  dolorem  ingens  et 
horribilis  vocari  potest,  sed  etiam  propter  totius  cor- 
poris mutilationem  et  debilitatem,  quae  nunquam  in 
integrum  restitui  potest.  Praeterea  amputatio,  quam- 
quam periculum  ligatura  et  torculo  inventis  valde 
est  imminutum,  minime  inter  operationes  leves  et  tu- 
tas numeranda  est.  Suppuratione  enim  perlonga 
aegroti,  qui  nec  raro  gangraena  ex  decubitu  affi- 
ciuntur, conteruntur,  praecipue  quum  suppuratio  fit 
mala  vel  gangraenosa,  quod  quidem  saepissime  eve- 
nit, si  multi  aegroti  vulneribus  suppurantibus  alfecti 
eodem  loco  curantur,  aut  si  in  eodem  nosocomio  etiam 

febres  petechiales,  typhosae,  alii  morbi  e dissolutione 
quadam  san«;uinis  orti  exstant,  quapropter  prae- 
dispositionem  ad  gangraenam  nosocomialem  gignen- 
dam maxime  augeri  satis  constat.  Persaepe  opera- 
tione facta  statim  phlebitidem,  arteriitidem,  febrem 
lentam  oriri  videmus.  Sin  porro  consideramus,  quan- 
tam vim  haec  operatio,  qua  saepe  permagna  cor- 
poris pars  a corpore  disjungitur,  in  totum  organis- 
mum exercere  debeat,  mirum  nobis  non  ivideatur, 
quod  summa  discrepantia  et  disharmonia  functionum, 
quibus  ad  sanguinem  parandum  et  ad  nntritionem 
efficiendam  opus  est,  ortis  innumerabilis  fere  morbo- 
rum consecutivorum  copia  prorumpat.  Ac  revera 
congestiones  post  amputationem  factam  et  pulmonum 
et  capitis  haud  raro  nasci  videmus;  congestio  pul- 
monum iterum  efficit,  ut  pneumorrhagia  iterata,  aut 
phthisis  florida,  tuberculis  semel  natis,  vires  aegroti 
celerrime  consumat;  congestiones  vero  capitis  brevi 
tempore  apoplexiam  adducere  solent.  Praeterea  mul- 
tae aliae  haemorrhagiae,  permulti  morbi  metastatici 
et  observati  et  descripti  sunt.  Denique  profunda 
melancholia,  quae,  ne  unquam  aegroti  hilares  fiant, 
per  totam  vitam  praepedit,  ita  ut  mortem  volunta- 
riam saepe  sibi  inferant,  plurimos  aegrotos  alTectos 
esse,  omnes  paene  chirurgiae  magistri  docent. 

Medicus  quidem  multis  morbis  consecutivis  oc- 
currere potest,  si  et  in  eligendo  operationis  tempore 
et  in  administrandis  remediis  et  ante  et  post  am- 

putationem  factam  caute  agit,  sed  non  ad  omnem 
eventum  paratus  esse  potest.  i 

Quae  omnia  in  pronuntiandis  indicationibus  bene  | 
sunt  consideranda.  I 

Attamen  operatione  aegroti  haud  raro  conser- 
vantur,  praecipue  quum  membri  cujusdam  affectio  jj 
morbosa  totum  corrumpit  et  consumit  organismum.  ! 
De  Graefe  optimo  jure  ait:  amputationem  una 

cum  causa  et  morbum  tollere.  Indicationes  ad  mem- 
brum quoddam  ai^putandum  brevissimis  .verbis  dictas 
in  Grosheimii  libro  de  aciurgia  inveni,  quae  se- 
cundum hunc  auctorem  a viris  illustrissimis  Rust 
et  Kluge  prolatae  sunt.  Haec  sunt  ipsius  verba: 
»Man  amputirt,  um  solche  ortlich  erkrankte  Glied- 
»massen  zu  entfernen,  welche  nach  dem  gegenwar- 
»tigen  Standpunkt  der  Heilkunde  und  nach  den  in- 
«nern  und  aussern  Verhaltnissen  des  kranken  Indi- 
»viduums  ais  unheilbar  betrachtet  werden  miissen, 
»und  die  dabei  das  Leben  des  Kranken  gefahrden, 
»oder  ihm  doch  fortwahrend  den  Genuss  des  Lebens 
»verkummern  « 

Jam  antiquissimis  temporibus  usque  ad  aetatem 
recentissimam  medici  in  controversia  de  amputatio- 
nis indicationibus,  quas  certis  verbis  proferre  vole- 
bant, versabantur,  donec  omnes  consentiebant  opi- 
nioni, quam  de  Graefe  docuit,  operatione  aut  ab- 
solute aut  relative  opus  esse-  Necessitas  est  abso- 
luta operandi  membrum  quoddam,  si  vitam  membro 

non  desecto  extingui  constat.  Necessitas  vero  ope- 
randi est  relativa:  1)  conditionibus  ad  bene  sananda 
vulnera  non  sufficientibus  (post  magna  proelia  gesta)  5 
2)  vulneribus  sanatu  gravioribus,  quam  vulnus  ex 
amputatione;  3)  articulis  restantibus  artificialibus,  qui 
ne  membris  utamur,  vetant. 

Nunc  ad  singulos,  qui  amputationem  petunt,  ca- 
sus aggrediamur. 

I.  Multi  medici  ad  sistendam  vel  removendam ' 
gangraenam  amputationem  indicatam  censent,  sed 
sane  errare  mihi  videntur  ii,  qui  ut  gangraena  aut 
sphacelus  removeatur,  membrum  amputant,  nam  sa- 
tis constat,  haec  vulnera  ex  amputatione  plerumque 
iterum  gang»’aenosa  fieri;  quocirca  cautis  chirurgis 
ad  gangraenam  removendam  tum  demum  amputatio 
est  administranda,  quum  gangraena  celeriter  progre- 
diens se  vitam  demturam  minatur. 

Prognosis  semper  dubia  tantum  vel  ad  malam 
vergens  nominari  potest.  Larrey  tamen  membra 
gangraenosa,  si  modo  gangraena  traumatica  aut  no- 
socomialis  fuerit,  se  optimo  eventu  amputavisse  con- 
tendit, qui  chirurgus  castrensis  in  bello  Aegyptiaco 
observationes  plurimas  collegit.  Has  observationes 
Guthrie,  Chelius,  Langenbeck,  Lawrence, 
omnino  probant,  dum  Ricliter,  Rust,  Klnge  am- 
putationem membri  gangraenosi  omnino  fere  asper- 
nantur. Sin  vero  gangraena  ex  totius  corporis 
morbo,  e dissolutione  sanguinis,  e cachexia  quadam 

orta  est,  ita  ut  gangraenoso  membro  remoto  simul 
causa  gangraenae  removeri  non  posset,  omnes  con- 
sentiunt medici,  operationem  valde  esse  timendam. 
His,  qui  tamen  gangraenae  causa  saepe  amputatio- 
nem esse  administrandam  contradicunt,  ea,  quae 
Rust  dixit,  memoranda  sunt,  ne  credant,  se  gan- 
graenae removendae  causa  esse  operaturos,  quum 
magna  sanguinis  profusio,  ut  vasa  sanguifera,  quae 
in  gangraenosis  inveniri  non  possint,  in  lucem  educta 
circumligentur,  aut  membrum  gangraena,  tum  qui- 
dem jam  diu  sanata,  admodum  laceratum,  ut  cicatrix 
bona  aptaque  fiat,  eui  membrum  affigi  possit  arti- 
ficiale, amputatione  sanari  debeat. 

II.  Haec  porro  vulnera  amputatione  sanari  ne- 
cesse  est. 

a)  Quum  membri  cujusdam  pars  est  derepta, 
contusa,  lacerata,  per  amputationem  vulnus  corrigen- 
dum est,  ut  sanatio  prius  et  melius  effici  possit. 

b)  Ossibus  divulsis  et  partibus  mollibus  laceratis. 

c)  Quum  integris  ossibus  partes  molles  una  cum 
majoribus  nervis  ac  vasis  magnum  per  spatium  la- 
ceratae sunt,  ossibus  aut  integris  aut  divulsis. 

d)  Quum  cute  integra  partes  molles  una  cum 
majoribus  nervis  ac  vasis  magnum  per  spatium  lace- 
ratae sunt,  ossibus  aut  integris  aut  divulsis, 

e)  Articulis  valde  laesis,  quando  vehemens  in- 
flammatio omnibus  remediis  antiphlogisticis  non  cedit. 

III.  Quum  permagnis  membrorum  pseudo-or- 

ganisationibus  et  degenerationibus  vita  periclitatur, 
membra  cum  morborum  causis  sunt  removenda. 


IV.  Articuli  insanabilibus  morbis  affecti  ampu- 
tandi esse  nobis  videntur. 

V.  Quod  supra  jam  diximus,  vasa  sanguifera 
ingens  sanguinis  profluvium  emittentia,  si  forcipe 
apprehendi  nequeant,  ut  educta  filo  circumligentur, 
saepe  per  amputationem  quaerenda  esse,  quare  ut 
exemplum  afferre  mihi  liceat,  non  solum  gangraena, 
sed  etiam  omnia  magna  vulnera  suppurantia  ampu- 

' tationein  indicare  possint,  ita  ul  saepe  amputatione 
iterata  opus  sit. 

Expositis  occasionibus  oblatis  omnes  nostrorum 
temporum  chirurgos  amputationem  admittere  non  du- 
bitare credo,  ac  si  quis  enumerato  quodam  morbo 


I-  affectus  sine  amputatione  remediis  internis  et  exter- 
I nis  sanatur,  indicationes  tamen  non  sunt  commutan- 
I dae;  constat  enim  inter  omnes,  si  centum  tales  ae- 
I groti  pertinaciter  amputationem  sibi  inferri  nolint, 
I ad  summum  unum  sanari,  ceteros  nonaginta  novem 
I mori.  Praeterea  etiam  aliae  occasiones,  ut  fiat  am- 
t putatio,  satis  aptae,  enumerari  debent: 

1.  Sanato  membri  vulnere  membrum  actu  mi- 
; nus  utile,  quam  membrum  artificiale  amputandum  est. 

2.  Sanum  membrum,  sed  non  integrum  neque 
'i  actu  utile,  quod  hominem  magis  impedit  quam  juvat, 

amputandum  est. 

3.  Membrum  admodum  vulneratum,  quod  aliis 


% 


# 

quidem  temporibus  atque  in  aliis  hominibus  bene  sa- 
nari potest,  morbis,  tempore,  aliis  rebus  urgentibus 
saepe  est  amputandum. 

Larrey  mnltique  ejiis  consilium  secuti  chirurgi 
membrum,  cujus  vulneratione  trismus  evocatus  esset, 
amputandum  censuere,  obliti  corpore  jam  trismo  vel 
tetano  affecto  totum  nervorum  systema  commutatum 
esse. 

Denique  monere  debemus,  ne  alii  quam  medici 
indicationes  abhibeant,  qui  soli  de  amputatione  aut 
administranda  aut  omittenda  judicare  possunt. 

Indicationes  quidem,  quas  plane  eruere  ac  de- 
monstrare studui,  non  modo  hucusque  semper  suffi- 
cientes fuisse  conditiones,  ut  fieret  amputatio,  arbi- 
tror, sed  etiam  posterioribus  temporibus  omnes  am- 
putationem administrandi  occasiones  esse  praebituras. 
Sed  negari  nequit,  quod  spero,  in  iisdem  morbis, 
qui  nunc  semper  operationem  postulare  videntur,  am- 
putationem in  tempus  rariorem  fieri:  neque  enim 
haec  spes  omnes  medicos  et  chirurgos  valde  irritare 
ac  commovere  debet,  quum  res  medicas  semper  cor- 
rigi atque  ignorantiam,  qua  in  dignoscendis  et  cu- 
randis morbis  permultis  laboramus,  magis  magisque 
diligentiae,  assiduitati,  studio  cedere,  sane  omnes 
medici  cupiant  ac  precentur. 

Itaque  nunc  tumorem  album  et  arthrocacen,  quae 
etiam  novissimis  temporibus  per  amputationem  remo- 
venda esse  chirurgis  videbantur,  etsi  non  plane  sa- 

navit  j sed  membrum  tamen  illis  afFectum,  ut  aegroti 
eo  rursus  uti  possent,  persaepe  curavit  illustrissimus 
ille  vir,  de  chirurgia  operativa  optime  meritus,  civis 
noster  Dieffenb^ch. 

F.  porro,  juvenis,  ob  articuli  genu  morbum  con- 
sultat chirurgos  nostros  principes;  omnes  membrum 
esse  desecandum  consentiunt.  F.  contra,  ne  homo 
debilis  ac  mutilus  totam  suam  vitam  degat,  omnia 
tentaturus,  ut  aquae  frigidae  vires  salubres  cogno- 
scat ac  sibi  utiles  reddat,  Grafenbergam  petit,  atque 
duos  annos  ibi  commoratus,  nunc  omnino  sanatus 
membro  non  amputato  uti  potest. 

Quare  medici  bene  caveant,  ne  morbum  quen- 
dam  insanabilem  esse,  praemature  pronuntient. 

Nunc  etiam  de  variis  operationis  methodis  nobis 
disserendum  est,  utrum  una  alterave  aliis  sit  prae- 
ponenda, an  in  diversis  amputandis  membris  et  locis 
alia  semper  eligenda. 

Quo  consilio  diversas  membra  amputandi  ratio- 
nes primum  paucis  verbis  declarare  conamur. 

Primam  illam  a Celso  descriptam  methodum 
aeque  atque  ejus  commutationem  a Petit  et  Che- 
selden  praeceptam  antea  jam  descripsi. 

Quantum  cutis  amputati  membri  truncum  supe- 
rare debeat,  dici  non  potest,  dummodo  cutis  super- 
stans sufficiat,  ut  vulnus  obtegatur.  Quare  etiam 
Petit,  si  pollicem  unum  cutem  superstare  debere 
dicit,  errare  videtur.  Praeterea  etiam  ejus  rei  ratio 

nobis  habenda  est,  omnes  telas  organicas  esse  con- 
tractiles,  ne  vulnus  intectum  remaneat. 

Sectionem  et  cutis  et  musculorum  semper  uno 
scalpelli  impetu  fecerunt  Petit,  Cheselden,  Mur- 
sinna,  Kluge,  de  Graefe,  Zang,  vel  duobus 
impetibus  Rust,  Langenbeck,  multi  alii. 

Operationis  non  expertis  ea  melius  duobus  im- 
petibus est  facienda. 

Cutis  si  satis  retrahi  nequit,  per  scalpellum  a 
carne  disjungitur,  deinde  aut  retrahitur  aut  revolvi- 
tur (Mylors,  Callisen,  Briininghausen,)  aut 
diffinditur  (Kirkland,)  ne  cutis  plica  sanationem 
retardet,  quo  consilio  Briininghausen  partem  tri- 
angularem exsecat. 

Musculi  aut  uno  ictu  aut  singula  eorum  strata 
secantur (Lou is,  S.Cooper,  Richter,  Desault). 

Amputandi  vero  ab  A 1 a n s o n institutam  rationem, 
qua  vulnus  infundibuli  quasi  adspectum  praebet,  bene 
excoluerunt  Richter  et  de  Graefe  (Blattmesser). 

Atii  porro,  ut  lacinia  carnea  ad  vulnus  ex  am- 
putatione obtegendum  satis  apta  formetur,  scalpellum 
per  medium  membrum  juxta  os  perducunt  et  ita  la- 
ciniam quasi  cum  serra  exsecant.  Reliquae  partes 
molles  sectione  circulari  amputantur  et  ligamentum 
interosseum  cum  musculis  adhaerentibus  circa  utrum- 
que os  scalpello  disjungitur. 

Quo  modo  amputaverunt Lowdham,  Verduin, 
Sabourin. 

Alii  denique  eodem  modo,  quo  Verduin  am- 
(utavere,  duas  formantes  lacinias.  Inter  quos  ex- 
:elluerunt  Vermale,  Kluge,  Zang,  Rust,  Lan- 
jenbeck,  alii.  Ad  indicationes  methodorum  a 
tluge  et  Rust  propositarum  nunc  aggrediamur. 

Celsi  sectio  circularis  bene  administrari  potest, 
li  cujus  membrum  est  amputandum,  debilis  et  macer 
;st,  quod  membra  tum  tenuia  sunt  cutisque  laxa,  ita 
it  cute  postea  attracta  vulnus  haud  difficulter  tegi 
lossit.  Sectio  vero  circularis  duplex  secundum  Che- 
elden  et  Petit  et  alios  hos  secutos  semper  est 
idvocanda,  si  vulnus  suppuratione  sanandum;  prae- 
erea  quoque  si  aegroti  rigidos  quidem,  sed  non 
rassos  habent  musculos  aut  valde  sunt  irritabiles, 
lanc  operandi  rationem  plurimi  chirurgi  adhibere 
olent.  Ea  vero  operatione,  quam  Lowdham  de- 
cripsit,  raro  tantum  uti  possumus,  ac  tum  potissi- 
dum  , quum  unum  membri  latus  majore  carnis  copia 
rnatum  est,  ita  ut  lacinia  satis  magna  formari  pos- 
it;  itaque  in  antibrachio  et  crure  amputandis,  dum- 
aodo  eo  loco  amputari  debent,  quo  musculi  accumu- 
ati  sunt;  praeterea  etiam  summum  refugium  haec 
perandi  methodus  praebet,  si  membrum  aut  per  mor- 
os cutaneos  aut  alios  tota  unius  lateris  cute  priva- 
um  amputari  debet,  quia  tum  carnea  sani  lateris  la- 
inia  truncus  membri  obtegendus  est.  Duas  porro 
acinias  formamus,  rationem  aut  a Vermale  aut  a 
iangenbeck  demonstratam  et  praescriptam  se- 

quentes,  si  quorum  membra  desecanda,'  validi  sunt 
et  sani,  ita  ut  vulnus  prima  intentione  forsitan  sanari 
possit;  quare,  pace  facta  inter  populos  eorumque  re- 
ges, raro  tantum  hoc  amputandi  modo  uti  solemus, 
nisi  fortasse  chirurgus,  ut  famam  gracilis  suae  ope- 
randi rationis  quam  maximam  sibi  paret,  hanc  ex- 
erceat methodum;  sin  vero;  proeliis  commissis,  aut 
nosocomia  sic  repleta,  ut  chirurgi  ad  fortuitum  san- 
guinis profluvium  retinendum  non  semper  adesse  pos- 
sint; aut  in  loco  pugnae  ingens  vulneratorum  copia 
adest,  qui  eodem  scalpello  omnes  amputandi  sunt, 
sane  haec  methodus  omnibus  aliis  valde  est  antefe- 
renda, quia  et  fortuita  sanguinis  profluvia,  una  la- 
cinia alteram  comprimente,  rarius  tum  observantur, 
et  scalpellum  minus  cito  deteritur,  non  semper  os 
tangens.  Sectio  vero  ab  Alanson  descripta,  qua 
vulnus  infundibuli  formam  imitans  exoritur,  rarissime 
usitata,  ut  bene  sanetur,  postulatis  quidem  maxime 
respondere  debeat;  sed  omnibus  aliis  methodis  multo 
gravior  etiam  nunquam  superficiem  omnino  planam 
et  bonam  praebet. 

Ego  Paulus  Augustus  Hermannus  Lan- 
gerhans,  confessioni  evangelicae  addictus,  Berolini 
die  XXV.  Maji  a.  MDCCCXX  patre  optimo  Gui- 
ilelrao  Friderico,  senatore  publicis  operibus  prae- 
fecto, matre  dilectissima,  e gente  Treuer,  quorum 
f utrumque  Deus  diu  mihi  conservet,  natus  sum. 

Usque  ad  annum  duodecimum  domi  a praecepto- 
ribus privatis  instructus  Gymnasium  Derolinense  Leu- 
; cophaeum,  quod  florebat  directore  B.  Kdpke,  quem 
[jam  diidum  morte  ereptura  director  llibbeck  secu- 
|i  tus  est,  adii  et  per  sex  annos  frequentavi.  Anno 
1 MDCCCXXXVIII. , superato  abiturientium  examine, 
1 a Rectore  magnifico  111.  Boeckh  inter  cives  aca- 
! demicos  receptus,  a Decano  maxime  spectabili  111. 
tWagner  medicinae  studiosis  adscriptus,  per  qua- 
f driennium  hisce  interfui  lectionibus: 

' 111.  Mitscherlich  de  chemia  universa;  Beat. 

IMeyen  de  botanice;  111.  Erman  de  physice;  111. 
Trend elen burg  de  logice;  Exp.  Isensee  de  an- 
: thropologiae  et  psychologiae  elementis;  111.  Schultz 
: de  zoologia  et  mineralogia;  III.  Schlemm  de  osteo- 
logia  et  syndesmologia;  III  Decker  de  encyclo- 
paedia  et  methodologia  medica;  lll.  31ueller,  qui 
una  cum  lll.  Schleramio  artem  cadavera  se- 
candi me  docuit,  de  anatomia  corporis  humani,  de 
anatomia  comparata  et  pathologica,  de  physiologia; 
Exp.  Dann  de  pathologia  generali;  111.  Schdn- 


therapia  speciali,  Exp.  Tro- 
ili Waffner"^rf^'^  *’*te  imponendi; 

tiones  ophthalmiatricas  me  docaeruft 

Wnlff  *"•  Schoeniein,  Cei 

Wolff,  Cei.  Truestedt,  Cei.  Barez  Cei  ii„m 

Omnibus  hisce  Viris  Illustrissimis,  Celeberrimis 

seitatione  thesibusque  publice  ’defensis,  summi 
medicina  et  chirurgia  honores  rite  mihi  concedantur. 


T H E S E S. 

1.  steatoma  phantasma  scriptorum  esse  contendo. 
Hiirant,  qui  strabismum  corneae  maculis  provocari 
posse  censent.  ^ 

3.  Nec  venellcas,  nec  homoeopathes,  nec  inagu-s  me- 
d.c,nae  damnnm  inferi,  veritas  enim  vel  fnlcrior 

